alexandrainst/scandi-wiki huggingface dataset:
Dnister-demningen

Dnister-demningen, er en demning og et vannkraftverk i elva Dnister i Ukraina. Kraftverket har en installert effekt på 2 268 MW. Anlegget ble påbegynt i 1983 og stod ferdig utbygd i 2008. 

Anlegget må ikke forveksles med Dnistrovska vannkraftverk, tidvis kalt Dnister vannkraftverk.

Eksterne lenker 
 Ukraine eyeing Dniester electric power station – New Europe, 24. mars 2008.

Demninger i Ukraina
Vannkraftverk i Ukraina
Pumpekraftverk i Ukraina
Dnister
Krementsjuk-demningen

Krementsjuk-demningen, også kalt Krementsjug og kjent under seriebetegnelsen Dnepr 3, er en demning med et vannkraftverk som får vann fra elva Dnipro i Ukraina. Det ligger ved byen Krementsjuk (Krementsjug), og demmer opp Krementsjuk-reservoaret med et areal på , og et volum på . 

Dette er en såkalt jordfyllingsdam med betong spillvei. Demningens vannfront er 11,3 km lang, og vannfallet inntil 17 meter. Vannføringen er om lag . Vannet gir ikke bare kraft til Krementsjuk vannkraftverk, men også til kraftverkene ved Dneproges, Dneprodzjerzjinsk og Kakhovka. Det er gravd ut en underjordisk vanntunnel fra reservoaret til Kanev.

Den installerte totaleffekten er på 625 MW. Anlegget stod ferdig allerede i 1959, og har en årsproduksjon på inntil 1,5 TWh elektrisk kraft.

Eksterne lenker
 The Free Dictionary – artikkel om anlegget.

Dnipro (elv)
Demninger i Ukraina
Vannkraftverk i Ukraina
Demninger fullført i 1959
Kraftverk etablert i 1960
1959 i Ukraina
1960 i Ukraina
Kakhovka-demningen

Kakhovka-demningen, er en demning med et vannkraftverk som får vann fra nedre løp av elva Dnipro i regionen Kherson i sørlige Ukraina. Det ligger ved byen Nova Kakhovka, og demmer opp Kakhovka-reservoaret med et areal på 2.150 km². Vannfallet er vertikalt inntil 16,5 meter og vannføringen om lag 28.300 m³/sekund. Vannet får også noe kraft fra Krementsjuk-reservoaret lengre oppe i elva.

Den installerte totaleffekten er på 351 MW. Anlegget stod ferdig på 1950-tallet, og har en årsproduksjon på inntil 1,42 TWh elektrisk kraft.

Eksterne lenker
 Kakhovka HPP - UkrHydro.

Demninger i Ukraina
Vannkraftverk i Ukraina
Kraftverk etablert i 1956
1956 i Ukraina
Franz Dieckmann

Franz Wilhelm Bernhard Dieckmann (født 1865 eller 1875, død 1944) var en tysk politiker fra Deutsche Zentrumspartei. Dieckmann var Landeshauptmann i provinsen Westfalen i Fristaten Preussen. Han var også direktør i Landesversicherungsanstalt, men ble avsatt fra begge embedene under nasjonalsosialistenes maktovertagelse i april 1933.

Personer fra Münster
Prøyssiske politikere
InstEd

InstEd er en applikasjon utviklet av TNE Enterprises for redigering av Windows Installer installasjonsfiler og transform-filer, eller endringsfiler. Ved åpning av MSI-filer i InstEd får brukeren mulighet til å redigere forskjellige egenskaper i tabellene som er tilgjengelig i installasjonsfilen.

Installasjonsfiler 

For å forstå hva funksjoner InstEd har er det viktig å vite hvordan en installasjonsfil til Windows Installer fungerer. Windows Installer-filer er en stor samling med tabeller fremstilt i et XML-lignende format. Formatet bruker filendelsen msi. En assosierende filtype kalles transform-filer, eller endringsfiler. Dette formatet har filendelsen MST. Endringsfiler tillater en installasjonsutvikler å gjøre endringer til en original installasjonsfil uten å måtte endre den originale filen. Utvikleren kan gjøre endringer i den originale installasjonsfilen og lagre det som en endringsfil, som inkluderer kun hvilke endringer som skal gjøres med installasjonsfilen. Denne endringsfilen kan bli brukt på installasjonsfilen under installasjon hvis det ønskes. En lignende sammenligning vil være å bruke en patch på kildekodefiler i Linux- og BSD-distribusjonssystemer.

Funksjonalitet 

Blant funksjonaliteten som InstEd inkluderer er muligheten for å lage kabinettfiler (.CAB) som samler filene som skal bli distribuert under installasjon. I tillegg så støtter den opprettelse av endringsfiler og lenking mellom endringsfiler for å se sekvensen ting blir installert i. Markering av endringer når man bruker en endringsfil på installasjonsfilen gjør det enklere for installasjonsutvikleren å se hva endringer som har blitt gjort til en installasjonsfil. 

InstEd har som standard aktivert referansefølging av rader i tabellene. Dette vil si at ved å markere en rad i en tabell i installasjonsfilen vil InstEd vise hvilke andre plasser i installasjonfilen informasjonen i raden blir vist. Dette tillater en utvikler å se hvordan endringene han gjør vil påvirke strukturen og logikken i en installasjonsfil.

Kilder 

 InstEd Features
 MSDN: Windows Installer

Eksterne lenker 
 InstEd it!

Programvare
Cuno Raabe

Cuno Raabe (født 5. mai 1888 i Fulda, død 3. mai 1971 i Gersfeld) var en tysk politiker fra CDU som markerte seg innenfor motstandsbevegelsen mot nasjonalsosialismen. Han deltok i 20. juli-attentatet og ble arrestert høsten 1944, men slapp dødsstraff. Han satt fanget til krigens slutt.

Litteratur
 Brigitte Wiest-Raabe: Dr. Cuno Raabe im Widerstand. In: Fuldaer Geschichtsblätter. 60, 1984, S. 174 ff.

Personer fra Fulda
Prøyssiske politikere
CDU-politikere
Tyskere fra andre verdenskrig
Deltakere i 20. juli-attentatet
Karl Zuhorn

Karl Zuhorn (født 18. januar 1887 i Kamen, død 2. august 1967 i Münster) var en tysk lokalpolitiker som markerte seg innenfor motstandsbevegelsen mot nasjonalsosialismen. Som overborgermester i Münster ble han avsatt av regimet ettersom han nektet å flagge med hakekorsflagget fra sitt rådhus.

Etter andre verdenskrig ble han gjeninnsatt som borgermester 15. juni 1945 av militærregjeringen. Den 24. april 1946 ble han valgt til bydirektør i Münster med 32 av 33 stemmer. Han hadde denne stillingen til han gikk av med pensjon 1. oktober 1952, og ble etterfulgt av Heinrich Austermann.

Litteratur 

 Alfred Bruns (Hrsg.), Josef Häming (Zusammenstellung): Die Abgeordneten des Westfalenparlaments 1826–1978 (= Westfälische Quellen- und Archivverzeichnisse, Bd. 2). Landschaftsverband Westfalen-Lippe, Münster 1978, S. 670.
 Sabine Mecking: ‘Immer treu‘. Kommunalbeamte zwischen Kaiserreich und Bundesrepublik (=Villa ten Hompel Schriften, Bd. 4), Klartext: Essen 2003, ISBN 3-89861-161-2.
 Lieselotte Steveling: Juristen in Münster: Ein Beitrag zur Geschichte der Rechts- und Staatswissenschaftlichen Fakultät der Westfälischen Wilhelms-Universität Münster/Westf, LIT Verlag, Münster 1999, ISBN 978-3-8258-4084-6, S. 599.

Prøyssiske politikere
Tyske borgermestere
Oleksandr Bondarenko

Oleksandr Mykolajovytsj Bondarenko, ukrainsk Олександр Миколайович Бондаренко, (født 29. juni 1966 i Zaporizjzja) er en pensjonert ukrainsk fotballspiller som spilte for den ungarske fotball-klubben BVSC Budapest. 

Bodarenko har også spilt for klubben FC Torpedo Zaporizjzja sammen med sin tvillingbror, Roman, som tilbrakte nesten ti år for denne klubben. Da denne klubben fikk store økonomiske problemer og gikk konkurs i 2001, vendte Bodarenko tilbake til Odessa sammen med Oleksandr Nikiforov, og senere bosatte han seg i det sentrale Ukraina.

Referanser

Eksterne lenker 
 

Ukrainske fotballspillere
Fotballspillere for FK Metalurh Zaporizjzja
Fotballspillere for SK Tavrija Simferopol
Fotballspillere for FK Tsjornomorets Odesa
Fotballspillere for BVSC Budapest
Fotballspillere for FK Zirka Kirovohrad
Tvillinger
Angela Scoular

Angela Margaret Scoular (født 8. november 1945, død 11. april 2011) var en engelsk skuespiller.

Karriere 
Scoular var blant en liten gruppe skuespillere som har hatt roller i flere James Bond-filmer som ble produsert av forskjellige produksjonsselskap. Scoular spilte Buttercup i komedien Casino Royale fra 1967 og to år etter i spilte hun Ruby i James Bond i hemmelig tjeneste i 1969.

Hun spilte også i filmene A Countess from Hong Kong, Here We Go Round the Mulberry Bush, Doctor in Trouble, Adventures of a Private Eye og Adventures of a Taxi Driver.

Hennes roller i TV-produksjoner omfattet Cathy i BBC-produksjonen fra 1967 Stormfulle høyder, Doctor in the House, The Avengers, Coronation Street, Penmarric, As Time Goes By og You Rang, M'Lord? '' i rollen som gjennomgangsfiguren Lady Agatha Shawcross.

Privatliv 
Scoular ble født i London og var niese av skuespilleren Margaret Johnston. Hun var samboer med skuespilleren Leslie Phillips i 1977 og var da gravid med en annen mann. Hun oppdro sønnen sammen med Phillips, og etter dødsfallet til Phillips' kone i 1981, giftet de seg i 1982.

Sykdom og død  
Gjennom hele sitt voksne liv slet Scoular med depresjon. Hun forsøkte å begå selvmord i 1992 ved å kutte over blodårene i håndleddene med en kniv. og hun tok jevnlig medisiner mot en bipolar lidelse. Det kom også fram i mars 2009 at hun led av kreft; hun ble til slutt erklært kreftfri, men i månedene før sin død fryktet hun at den skulle vende tilbake. Hun døde  11. april 2011 etter å ha inntatt et giftig reingjøringsmiddel. Hun etterlot seg Phillips og sønnen Daniel.

Referanser

Eksterne lenker 
 

Engelske skuespillere
Personer fra London
Frank Foster

Frank Benjamin Foster III (født 23. september 1928 i Cincinnati, død 26. juli 2011) var en amerikansk jazzmusiker som spilte tenorsaksofon og fløyte. Han var også arrangør og orkesterleder.

Han spilte i Count Basie-bandet 1953–64, og komponerte blant annet låta «Shiny Stockings» fra 1955.  Foster mente selv han drev med hard bop.

Foster ble i 1986 den som overtok bandledelsen efter Thad Jones. I 1988 tok han med den norske gitaristen Paul Weeden i besetningen. 

Han var i saksrekka til Elvin Jones sitt band «Jazz Machine» ved Moldejazz i 1984, året efter med Clark Terry i Oslo Jazzhus. I 1998 var Foster i et stjernetreff på Moldejazz med Milt Jackson og andre, de fremførte et Ella Fitzgerald-potpurri.  I 1999 gjestet han Sandvika Storband-festival.

Han fikk et slag i 2001 og trakk seg tilbake.

Utmerkelser 
 Han mottok Grammy i 1987 og 1988

Referanser

Eksterne lenker 
 
 
 

Jazzsaksofonister fra USA
Storband
Personer fra Cincinnati
Grammy Award-vinnere
Gleb Galperin

Gleb Sergejevitsj Galperin () (født 25. mai 1985 i Moskva i Sovjetunionen) er en russisk stuper. Under Sommer-OL 2008 vant han bronsemedalje i 10 meter menn og 10 meter synkronstup menn. Han deltok også under Sommer-OL 2004.

Medaljer

Eksterne lenker 
 
 Biografi på sidene for Sommer-OL 2008

Russiske stupere
Verdensmestere i svømmesport for Russland
Deltakere for Russland under Sommer-OL 2004
Stupere under Sommer-OL 2004
Deltakere for Russland under Sommer-OL 2008
Stupere under Sommer-OL 2008
Medaljevinnere under Sommer-OL 2008
Deltakere for Russland under Sommer-OL 2012
Stupere under Sommer-OL 2012
Personer fra Moskva
Olympiske medaljevinnere i stuping
VM i svømming 2011 – 800 meter fri menn

800 meter fri menn  var en svømmeøvelse som ble arrangert under VM i svømming 2011. Både Forsøksheatene fant sted 26. juli og finalen 27. juli.
Norge var ikke representert i øvelsen.

Medaljevinnere

Rekorder
Før konkurransene var gjeldende verdens- og mesterskapsrekorder som følger:

Resultater

Forsøksheat
51 svømmere deltok i 7 forsøksheat.

Finale
Finalen ble avholdt kl. 18.41 lokal tid.

Referanser

Eksterne lenker
 Deltagerliste: VM i svømming 2011 – 800 meter fri menn fra OmegaTiming.com;  besøkt 23. juli 2011.

800 m fri m
Víctor Ortega

Víctor Hugo Ortega Serna (født 27. januar 1988 i Medellín i Antioquia) er en stuper fra Colombia som deltok under Sommer-OL i 2008 i Beijing. Han og hans lagkamerat, Juan Urán, kom på sjetteplass i 10 meter synkronstup menn. Han vil representere Colombia under Sommer-OL 2012 i London, der han ble kvalifisert via verdensrankingen.

Referanser

Eksterne lenker 
 

Colombianske stupere
Deltakere for Colombia under Sommer-OL 2008
Stupere under Sommer-OL 2008
Deltakere for Colombia under Sommer-OL 2012
Stupere under Sommer-OL 2012
Deltakere for Colombia under Sommer-OL 2016
Stupere under Sommer-OL 2016
Personer fra Medellin
Fødsler i 1988
Matt


Matt kan referere til:

 Evangeliet etter Matteus, forkortet Matt.
 Sjakkmatt, det endelige målet i sjakk

Personer med etternavn Matt
 Alfred Matt, østerriksk alpinist
 Andreas Matt, østerriksk freestylekjører
 Joe Matt, amerikansk tegneserietegner
 Mario Matt, østerriksk alpinist
 Rudolph Matt, østerriksk alpinist

Personer med fornavn Matt

 Matt Barlow, amerikansk sanger
 Matt Beach, newzealandsk kampsportutøver
 Matt Belsante, amerikansk musiker
 Matt Biondi, amerikansk svømmer
 Matt Blunt, amerikansk politiker
 Matt Busby, skotsk manager
 Matt Cameron, amerikansk musiker
 Matt Cardle, engelsk sanger
 Matt Coppens, amerikansk handicapidrettsutøver
 Matt Czuchry, amerikansk skuespiller
 Matt Dallas, amerikansk skuespiller
 Matt Damon, amerikansk skuespiller
 Matt Deis, amerikansk musiker
 Matt DePeters, amerikansk freestyler
 Matt Derbyshire, engelsk fotballspiller
 Matt Dillon, amerikansk skuespiller
 Matt Dodge, amerikansk fotballspiller
 Matt Done, engelsk fotballspiller
 Matt Grevers, amerikansk svømmer
 Matt Groening, amerikansk tegneserieskaper
 Matt Harding, amerikansk spillutvikler
 Matt Hardy, amerikansk fribryter
 Matt Hayashida, amerikansk hundekjører
 Matt Heafy, amerikansk musiker
 Matt Hemingway, amerikansk friidrettsutøver
 Matt Hill, kanadisk stemmeskuespiller
 Matt Holland, irsk fotballspiller
 Matt Hollywood, amerikansk musiker
 Matt Hughes, amerikansk kampsportutøver
 Matt Hyde, amerikansk produsent og musiker
 Matt Kenseth, amerikansk NASCAR-sjåfør
 Matt Kuchar, amerikansk golfspiller
 Matt LeBlanc, amerikansk skuespiller
 Matt Lucas, engelsk komiker
 Matt McGrath, irsk-amerikansk friidrettsutøver
 Matt McQueen, skotsk fotballspiller
 Matt Murray, engelsk fotballspiller
 Matt Pelissier, amerikansk trommeslager
 Matt Ridley, engelsk vitenskapsjournalist
 Matt Smith (skuespiller), engelsk
 Matt Smith, amerikansk politiker
 Matt Sorum, amerikansk musiker
 Matt Stone, amerikansk komiker
 Matt Thompson, amerikansk trommeslager
 Matt Uelmen, amerikansk komponist

Annet
 «Matt Albie», rollefigur i TV-serien Studio 60 on the Sunset Strip

Se også
 Glans, en optisk overflateegenskap ved materialer, det motsatte av matthet
 Matte, et lite teppe
Camille Lacourt

Camille Lacourt (født 22. april 1985 i Narbonne i Frankrike) er en fransk svømmer. 

Lacourt havnet på førsteplass i 50 meter ryggsvømming for menn under Langbane-EM i svømming 2010. Han kom på andreplass under 100 meter svømming som var en del av VM i svømming 2010 på kortbane som ble arrangert i desember 2010. Lacourt representerte Frankrike sammen med Jérémy Stravius under VM i svømming 2011, blant annet under 100 meter ryggsvømming.

Eksterne lenker 
 
 
 
 

Personer fra Narbonne
Franske svømmere
Verdensmestere i svømmesport for Frankrike
VM-sølvmedaljevinnere i svømmesport for Frankrike
Europamestere i svømmesport for Frankrike
EM-bronsemedaljevinnere i svømmesport for Frankrike
Deltakere for Frankrike under Sommer-OL 2016
Svømmere under Sommer-OL 2016
Deltakere for Frankrike under Sommer-OL 2012
Svømmere under Sommer-OL 2012
Deltakere for Frankrike under VM i svømmesport 2015
Deltakere for Frankrike under EM i svømmesport 2010
Deltakere for Frankrike under EM i svømmesport 2016
Deltakere for Frankrike under VM i svømmesport 2017
Pelikanrapporten (film)

Pelikanrapporten (originaltittel: The Pelican Brief) er en amerikansk kriminalthriller fra 1993 regissert av Alan J. Pakula. Manus er basert på John Grishams roman med samme tittel fra 1992. Hovedrollene spilles av Julia Roberts og Denzel Washington. 

Filmen fikk blandet mottakelse av kritikerne, men ble en forholdsvis stor publikumssuksess.

Handling 
To høyesterettsdommere blir drept på forskjellige steder samme kveld. En kvinnelig jus-student (Julia Roberts) blir innblandet ved at hun lager sin egen rapport om drapene basert på offentlige dokumenter. Rapporten eksponerer aktivitetene til en mektig olje-magnat som har forgreninger til høyeste nivå i regjeringen. De rundt henne som leser rapporten ender opp døde, og etterhvert må hun selv kjempe for sitt liv.

Om filmen 
Anmelderne
Filmen fikk blandet mottakelse av anmelderne, noe som gjenspeiles av at den har fått 53% på Rotten Tomatoes. og 50% på Metacritic. Filmkritikeren Roger Ebert gav den tre av fire stjerner.

Det norske nettstedet CINERAMA gav den bare terningkast to. Anmelderen skrev blant annet følgende: «Dette kunne vært nervepirrende hvis vi bare hadde følt nerven. I stedet blir det langtekkelig, og en årsak til at persongalleriet fungerer som valium er at de er som todimensjonale pappfigurer, fratatt alt liv». Aftenpostens anmelder gav den middelmådig omtale.

Publikum
Filmen innbrakte 195 millioner dollar på verdensbasis, hvorav 100 millioner dollar i USA alene. Den endte opp som den åttende mest innbringende filmen i USA, og som den tiende på verdensbasis.

Priser
Julia Robert og Denzel Washington ble nominert til hver sin pris på MTV Movie Awards. James Horner mottok en ASCAP Award i kategorien «Top Box Office Films».

Rollebesetning 
 Julia Roberts : Darby Shaw
 Denzel Washington : Gray Grantham
 Sam Shepard : Thomas Callahan
 John Heard : FBI-Agent Gavin Verheek
 Tony Goldwyn : Fletcher Coal, stabssjef i Det hvite hus
 James Sikking : FBI-sjef Denton Voyles
 William Atherton : CIA−Director Bob Gminski
 Robert Culp : President i USA
 Stanley Tucci : Khamel
 Hume Cronyn : Richter Rosenberg
 John Lithgow : Smith Keen
 Anthony Heald : Marty Velmano
 Nicholas Woodeson : Stump
 Stanley Anderson : Edwin Sneller
 John Finn : Matthew Barr
 Cynthia Nixon : Alice Stark
 Jake Weber : Curtis Morgan / Garcia
 Casey Biggs : Eric East
 Christopher Murray : Rupert

Referanser

Eksterne lenker 
 

Rettsdramafilmer
Thrillerfilmer fra USA
Filmer fra 1993
Filmer basert på bøker
Engelskspråklige filmer
Filmer basert på verk av John Grisham
Kriminalfilmer fra USA
Francesco Traini

Francesco Traini var en italiensk maler som var aktiv i tiden rundt 1321 til ca. 1365 i Pisa og Bologna.

Han har blitt sett på som den betydeligste mester i Pisa-skolen ved midten av 1300-tallet. 

Et viktig verk er det signerte alterskap fra San Domenico (1344–45).

Referanser

Italienske malere
Tidsskrift for kulturforskning

Tidsskrift for kulturforskning eller TfK, er et norsk vitenskapelig tidsskrift med utgangspunkt i kulturvitenskap og kulturhistorie. 

Tidsskriftet oppsto i 2002, etter en sammenslåing av tre tidligere kulturtidskrifter; Norveg. Tidsskrift for etnologi og folkloristikk, Dugnad og Tradisjon. Tidsskrift for folkeminnevitskap. Tidsskriftet utkommer med fire nummer i året og er i hovedsak basert på distribusjon blant abonnementer.

Skribentene er forskere og studenter som har en kulturfaglig tilnærming til stoffet. Artiklene består i hovedsak av norsk etnologisk og folkloristisk forskning, men inkluderer også bidrag fra andre land og beslektede fagområder.

Tidsskriftet hevder i tillegg til de mer vitenskapelige og saksorienterte bidragene også å legge vekt på bokanmeldelser og presentasjon av nye museale utstillinger.

Tidsskrift for kulturforskning blir utgitt av Novus forlag, og er et refereetidsskrift som utgis med støtte fra Norges forskningsråd.

Ansvarlig redaktør har siden 2007 vært Tove Ingebjørg Fjell (Universitetet i Bergen) og  redaksjonssekretær har vært Liv Nybø.
ISSN 1502-7473

Referanser

Eksterne lenker
 Hjemmeside – TfK.
 Forlagets oversikt over TfKs utgivelser.

Norske tidsskrifter
Publikasjoner etablert i 2002
Vitenskap i 2002
Bundesliga (fotball kvinner) 2011–12

Bundesliga i fotball for kvinner 2011–12 er den 22. sesongen av Bundesliga i fotball for kvinner, Tysklands øverste fotballiga. Sesongen begynner den 21. august 2011 og slutter 28. mai 2012

Tabell

oppdatert 28. juli 2011

K = Kamper spilt; V = Kamper vunnet; U = Kamper endt uavgjort; T = Kamper tapt; + = Scorede mål; - = Innslupne mål; MF = Målforskjell; P = Poeng

Referanser

Eksterne lenker
 Soccerway

Bundesliga (fotball kvinner)
Fotball i 2011
Fotball i 2012
Sport i Tyskland i 2011
Sport i Tyskland i 2012
Svømming under VM i svømmesport 2011 – 100 meter ryggsvømming kvinner

100 meter rygg kvinner var en svømmeøvelse som ble arrangert under VM i svømming 2011. Både Forsøksheatene og semifinalene fant sted 25. juli og finalen 26. juli.

Norge var ikke representert i øvelsen.

Medaljevinnere

Rekorder
Før konkurransene var gjeldende verdens- og mesterskapsrekorder som følger:

Ingen ny verdens- eller mesterskapsrekord ble satt under konkurransen.

Resultater

Forsøksheat
53 svømmere deltok i 7 forsøksheat. De 16 svømmerne med best tid kvalifiserte seg til semifinalene:

Semifinaler
Semifinaler ble avholdt kl. 18.46 lokal tid.

Semifinale nr 1

Semifinale nr 2

Finale
Finale ble avholdt kl. 18.11 lokal tid.

Referanser

Eksterne lenker
 VM i svømming 2011 – 100 meter rygg kvinner (startliste) fra OmegaTiming.com;  besøkt 22. juli 2011.

Se også

100 m rygg k
Kirkens Sosialtjeneste

Stiftelsen CRUX, tidligere kjent som Kirkens Sosialtjeneste er en landsomfattende diakonal og ideell stiftelse som tilbyr tjenester innen helse- og sosialfeltet i Norge. 

Organisasjonens formål er å avdekke hjelpebehov i befolkningen, og bidra med konkrete tiltak for å bedre livskvaliteten for mennesker som trenger det. Stiftelsen CRUX tilbyr tjenester innen barnevern, psykisk helsevern, rus- og avhengighetsbehandling og oppfølgingstjenester med blant annet bo- og arbeidstrening etter endt soning eller behandling. Arbeid med familie og pårørende er en viktig del av vårt arbeid. Organisasjonen har også ett tilbud til mennesker med psykisk utviklingshemming. 

Organisasjoen ble stiftet i 1987, etter avviklingen av Norsk misjon blant hjemløse og den norsk assimileringspolikken ovenfor romanifolket. Den skiftet navn til CRUX i 2017.

Eksterne lenker 
 

Norske humanitære organisasjoner
Etableringer i 1987
1836 i Danmark


Begivenheter i året 1836 i Danmark.

Statsledere
 Monark – Frederik VI

Hendelser
 5. mars – Musikforeningen (The Music Society) ble grunnlagt i København, på Christoph Ernst Friedrich Weyses bursdag.

Kunst og kultur
 Bertel Thorvaldsen bor og arbeider i Roma.

Fødsler 

 29. januar – Sophus Skeel, godseier og politiker (d. )
 1. februar – Hans Christian Jensen, portrettmaler (d. )
 7. februar – Heinrich Hirschsprung, tobakksfabrikant og kunstsamler (d. )
 21. februar – Emil Hartmann, komponist, organist og dirigent (d. )
 3. mars – J.C. Ferslew, forretningsmann og bladutgiver (d. )
 10. mars – Jens Paludan-Müller, historiker (d. )
 3. mai – Henrik Scharling, forfatter (d. )
 8. mai – Sophus Schandorph, teolog og dikter (d. )
 12. mai – Ludvig Grundtvig, portrettmaler og fotograf (d. )
 6. juli – Ludvig Christian Borup, jurist og politiker (d. )
 4. august – Vilhelm Dahlerup, arkitekt (d. )
 5. august – Vilhelm Bissen, billedhugger (d. )
 21. august – J.G. Zinn, arkitekt (d. )
 5. september – Johanne Fenger, komponist (d. )
 26. oktober – Edgar Collin, journalist, litterat og teaterhistoriker (d. )
 31. oktober – Jørgen Malling, komponist (d. )
 4. november – Frederik Bøgh, forfatter og journalist (d. )
 14. desember – Emil Bloch, kunsthistoriker og museumsdirektør (d. )

Dødsfall 
 19. februar – Constantin Brun, forretningsmann og geheimekonferensråd (f. )
 4. juli – Fredrik Moltke, embedsmann og statsminister (f. )
 17. august – Karl av Hessen, landgreve og stattholder (f. )
 22. september – Oluf Bagge, kobberstikker (f. )